open-index/open-wikipedia-markdown huggingface dataset:
Lena Volken

**Lena Volken** (født 7. november 2002) er en sveitisk alpinist, som representerer klubben SC Brigerberg.

## Idrettskarriere
### Sesongen 2018/19
Volken deltok i sitt første FIS-renn i desember 2018, og i januar 2019 kom hun på andreplass i storslalåm under Arnold Lynn World Cup. Hun fikk sin første pallplass i et FIS-renn i februar 2019, med en tredjeplass i storslalåm i Savognin. Hun deltok i slalåm og storslalåm i det sveitsiske juniormesterskapet og det sveitsiske mesterskapet i alpint i 2019, men fullførte ingen av disse rennene. I april deltok hun i det franske mesterskapet i alpint, og kjørte der inn til niendeplass i storslalåm og ellevteplass i slalåm.

### Sesongen 2019/20
Hun fikk sølv i slalåm under Vinter-OL for ungdom 2020, bak Emma Sahlin fra Sverige. Hun kom på sjetteplass i storslalåm, og kjørte ut i super-G.

## Referanser


## Eksterne lenker
*
Rune Halvarsson

**Enok Rune Halvarsson** (født 30. juli 1911 i Stockholm i Sverige, død 3. august 1969 i Täby i Sverige) var en svensk skuespiller.

## Filmer (utvalg)
*1942 – *Löjtnantshjärtan* 
*1942 – *Det är min musik*
*1943 – *På liv och död*
*1943 – *[[Natt i hamn]]* 
*1944 – *[[Lev farlig]]* (Lev farligt)
*1944 – *En dag skall gry*
*1945 – *[[Rosen på Tistelön]]*
*1946 – *[[Ebberöds bank (1946)|Ebberöds bank]]*
*1946 – *[[Småtroll kan også temmes]]* (Jag älskar dig, argbigga)
*1953 – *[[Resan til dej]]* (Resan till dej)
*1958 – *[[De glade tyveårene]]* (Jazzgossen)

## Referanser


## Eksterne lenker
*
Magnus Fischer

**Magnus Alrek Fischer** (født 10. mai 1994 i Oslo) er en norsk ishockeyspiller. Han spiller løper for Vålerenga. Moderklubben er Manglerud Star. Fischer har også spilt for Lillehammer IK og vært på utlån til Frisk Asker Og aldersbestemte landslag.

Magnus Fischer er storebroren til ishockeyspiller Mathea Fischer.

## Referanser


## Eksterne lenker
*
Philip Hoffmann

**Philip Hoffmann** (født 29. august 2002) er en østerriksk alpinist, som representerer SV Faakersee.

## Idrettskarriere
Hoffmann representerte Østerrike under Vinter-OL for ungdom 2020. Den første øvelsen der var super-G, der han kom på tiendeplass. Han kom på fjerdeplass i kombinasjonen, og vant storslalåmrennet. I slalåmen lå han på tredjeplass etter første omgang, men kjørte ut i andre omgang. Han deltok også i parallellslalåm for mikslag, der han fikk bronse sammen med Amanda Salzgeber.

## Referanser


## Eksterne lenker
*
Oslo Brass Band

**Oslo Brass Band** er et brassband med base i Oslo.

Brassbandet ble etablert i 2001 og har deltatt i en rekke brassbandkonkurranser.

I forbindelse med Norgesmesterskapet for brassband 2013 oppnådde kopset 3. plass i elitedivisjonen.

## Referanser


## Eksterne lenker
* oslobrass.com/ Hjemmeside
Sandro Zurbrügg

**Sandro Zurbrügg** (født 21. september 2002) er en sveitisk alpinist, som representerer klubben SK Frutigen.

## Idrettskarriere
### Sesongen 2018/19
Zurbrügg deltok i sitt første FIS-renn i november 2018, med en 53.-plass i storslalåm. I desember 2018 kom han på ellevteplass i slalåm under Arnold Lynn World Cup. Han deltok i det sveitsiske juniormesterskapet i alpint i 2019, og kom der på 25.-plass i storslalåm og 32.-plass i slalåm. I Arnold Lynn World Cup i februar 2019 kom han på åttendeplass i super-G, og i april deltok han i det sveitsiske juniormesterskapet i alpint, og kom der på 48.-plass i utfor, 26.-plass i super-G og 20.-plass i kombinasjonen. 

### Sesongen 2019/20
Han fikk sølv i storslalåm under Vinter-OL for ungdom 2020, bak Philip Hoffmann fra Østerrike. Han kom på 14.-plass i slalåm og kombinasjonen, og han kom på 19.-plass i super-G.

## Referanser


## Eksterne lenker
* 
*  Profil hos Vinter-OL for ungdom 2020
Julie Øiseth

**Julie Wietfeldt Øiseth** (født 1997) er en norsk ishockeyspiller. Hun spiller på Storhamar Damer fra sesongen 2022/2023.

## Karriere
Julie Øiseth er fra Fredrikstad og har Stjernen Hockey som moderklubb. hun har spilt for de norske klubbene Vålerenga Hockey og Sparta Warriors, og har vært innom det Norges kvinnelandslag i ishockey.

Hun har to VM-sølv og ta en VM-bronse med Norges kvinnelandslag i ishockey. Hun bodde i Huskvarna, Jönköpings län. Ellers i Sverige spilte hun i den svenske toppligaen for IF Troja-Ljungby fra 2017 til 2022, før det HV71. Hun har også spilt for Färjestad BK.

## Referanser


## Eksterne lenker
*
Tove Ødeskaug

**Liv Tove Ødeskaug** (født 17. september 1952) er en norsk senterpartipolitiker som var varaordfører i Holmestrand fra 1. januar 2020 til 27. september 2022, da hun fikk innvilget en søknad om fritak for politiske verv. Hun var varaordfører i Sande kommunestyre fra 2015 til kommunesammenslåing med den sørlige nabokommunen Holmestrand 1. januar 2020. Hun ble dermed den siste varaordføreren i Sande kommune og den første varaordfører i den nye Holmestrand kommune, og begge ganger som vara til ordføreren Elin Weggesrud for Arbeiderpartiet.

Ødeskaug er oppvokst på Eidsfoss i daværende Hof kommune, og er bosatt i Sande. Hun giftet seg i 1976 og har 3 barn. I 2015 jobbet hun ved Brandengen skole i Drammen.

## Verv
* Leder av Norges Bygdekvinnelag 2003–2008.

## Referanser




## Eksterne lenker
*
Henrik Knold

**Henrik Lilleberg Knold** (født 8. november 1996 i Sarpsborg) er en norsk ishockeyspiller. Han spiller løper for moderklubben Sparta samt aldersbestemte landslag.  Han har spilt hele sin karriere i  Sparta Warriors og fikk sin debut i 2014/15-sesongen.

## Referanser


## Eksterne lenker
*
Edoardo Saracco

**Edoardo Saracco** (født 23. februar 2003) er en italiensk alpinist, som representerer klubben Equipe Limone A.D.

## Idrettskarriere
### Sesongen 2019/20
Saracco deltok i sitt første FIS-renn den 6. desember 2019.

Han fikk bronse i slalåm under Vinter-OL for ungdom 2020, bak Adam Hofstedt fra Sverige og Luc Roduit fra Sveits. Han kom på niendeplass i storslalåm, 30.-plass i super-G og 12.-plass i kombinasjonen.

## Referanser


## Eksterne lenker
* 
*  Profil hos Vinter-OL for ungdom 2020
Anders Tangen Henriksen

**Anders Tangen Henriksen** (født 13. februar 1995 i Stavanger) er en norsk ishockeyspiller. Han spiller løper for Sparta. Moderklubben er Viking Hockey, har også spilt for Frisk Asker, Ringerike Panthers og på Stavanger Oilers samt aldersbestemte landslag.

## Referanser


## Eksterne lenker
*
Jens Kristian Lillegrend

**Jens Kristian Lillegrend** (født 1. mai 1997 i Sarpsborg) er en norsk ishockeyspiller. Han er målvakt for moderklubben Sparta samt aldersbestemte landslag. Han har vært på utlån til Comet Halden.

## Referanser


## Eksterne lenker
*
Praxis

**Praxis** er et musikkprosjekt ved bassisten Bill Laswell. Han brukte navnet første gang på en EP-en *1984* (1984), men den kjente versjonen av bandet begynte som en trio med gitaristen Buckethead og trommeslageren Brain og har blitt supplert med forskjellige musikere på hver utgivelse.

Praxis blander mange genre, som funk, jazz, hip hop og heavy metal – kombinert med stor grad av improvisasjon. Gjester på platene har vært blant andre Bootsy Collins, Serj Tankian fra System of a Down, Iggy Pop og Les Claypool fra Primus.

## Utgivelser
* *1984* (EP, 1984)
* *Transmutation (Mutatis Mutandis)* (album, 1992)
* *Sacrifist* (album, 1993)
* *Metatron* (album, 1994)
* *Mold* (album, 1998)
* *Profanation (Preparation for a Coming Darkness)* (album, 2008)
* *Sound Virus* (EP, 2015)

## Referanser


## Eksterne lenker
*
Andreas Røykås Marthinsen

**Anderas Røykås Marthinsen** (født 3. juli 1997) er en norsk ishockeyspiller. Han spiller back for Sparta samt aldersbestemte landslag.

Røykås Marthinsen har Lørenskog IK som moderklubb, og spilte der frem til junioralderen, da tok han steget videre til Djurgården, og var der i 4 sesonger. I Djurgårdens IF  fikk han blant annet med seg både J20 SM-gull og 8 SHL Matcher. I sesongen 16/17 var han også på utlån til Storhamar Hockey i en kortere periode, og sesongen etter var han å se tilbake i moderklubben Lørenskog en sesong. I 18/19-sesongen dro han til det Østerrikske laget Kitzbüheler EC i AlpsHL, før han til årets sesong skrev kontrakt med HC Dalen, i Divisjon 1 i Sverige som strekker seg over enda en sesong. Andreas har også fått med seg landskamper for både U17, U18, U20 og A-landslaget til Norge.

Han er bror til ishockeyspiller Kristian Røykås Marthinsen.

## Referanser


## Eksterne lenker
* 
* Profil hos Sparta Sarpsborg
Åsne Skrede

**Åsne Skrede** (født 22. juni 2000) er en norsk skiskytter som representerer Geilo Idrettslag.

Under EM i skiskyting 2020 i Minsk var Skrede med og tok bronsemedalje på miksstafetten, sammen med Ida Lien, Sivert Bakken og Aleksander Fjeld Andersen.

Under EM i skiskyting 2021 fikk hun bronse på 10 km jaktstart, og hun fikk gull på miksstafetten sammen med Emilie Kalkenberg, Erlend Bjøntegaard og Sivert Bakken.

## Referanser


## Eksterne lenker
* 
*
Martin Ellingsen (ishockeyspiller)

**Martin Ellingsen** (født 7. mars 1998 i Lillehammer) er en norsk ishockeyspiller. Han spiller løper for  moderklubben Lillehammer IK. Han var også innom Sparta samt aldersbestemte landslag.

Ellingsen er sønn av Åge Ellingsen og bror til Adrian Ellingsen.

## Referanser


## Eksterne lenker
*
Kristian Østby

**Kristian Sjødahl Østby** (født 30. januar 1996) er en norsk ishockeyspiller. Han spiller løper for moderklubben Sparta samt i aldersbestemte landslag. Østby har i hele sin karriere spilt for Sparta Warriors, og han hadde sin debut i 2013/14-sesongen.

## Referanser


## Eksterne lenker
*
The Mamas

**The Mamas** er en svensk-amerikansk soul- og gospelgruppe, bestående av Ashley Haynes, Loulou Lamotte og Dinah Yonas Manna. De vant Melodifestivalen 2020 og skulle ha representert Sverige i Eurovision Song Contest 2020 med sangen «Move». 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.

## Bakgrunn
Gruppen ble dannet i 2019 og består av tre medlemmer: Ashley Haynes (født 19. januar 1987 i Washington D.C.), Loulou Lamotte (født 16. april 1981 i Malmö) og Dinah Yonas Manna (født 5. september 1981 i Stockholm). Et fjerde medlem, Paris Renita, forlot gruppen i 2019.

Gruppen sørget for støttevokal for John Lundviks «Too Late for Love», som vant Melodifestivalen 2019. Lundvik og The Mamas representere deretter Sverige i Eurovision Song Contest 2019 i Tel Aviv i Israel. Bidraget endte til slutt på femteplass i finalen 18. mai 2019.

I slutten av 2019 ble det offentliggjort at The Mamas – uten Paris Renita – skulle delta på nytt i Melodifestivalen, denne gang med sitt eget bidrag, «Move». De deltok i semifinale 1 lørdag 1. februar i Linköping og kvalifiserte seg til finalen 7. mars 2020 i Friends Arena i Stockholm.

The Mamas vant en knapp seier i Melodifestivalen 2020 med 137 poeng – kun 1 poeng foran Dotter og låten «Bulletproof». Med seieren skulle de ha representert Sverige i Eurovision Song Contest 2020 i Rotterdam i Nederland, i semifinale 1 tirsdag 10. mai 2020. På grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19.

I 2021 deltok The Mamas i Melodifestivalen med låta «In The Middle».

## Diskografi
### Singler

## Referanser


## Eksterne lenker
* 
* 
*
Fiat 500e

**Fiat 500e** (2020–) er en liten elbil med to dører fra italienske Fiat.

Den bygges i Torino og er helt ny i sin konstruksjon.  Modellen erstatter den elektriske varianten av gamle Fiat 500, som forøvrig vil fortsette å produseres noen tid i Polen med bensinmotorer.

Med fullt batteri kan den kjøre 320 kilometer før den går tom for strøm, regnet etter en internasjonal norm for kjøring som heter *Worldwide Harmonised Light Vehicles Test Procedure* (WLTP) og ifølge Norges Automobilforbund gir realistiske resultater.

Motorens effekt er om lag 120 hestekrefter.  Føreren kan velge mellom "Normale", "Range" og "Sherpa" kjøremønster, der "Sherpa" nekter føreren å kjøre mer enn 80 kilometer i timen samt går ned på lufteanleggets forbruk.

Første forsyning til kundene har nedrullbart tak og heter "La Prima", som betyr vår på italiensk.  Den skal støtte Nivå 2 av selvkjørende bil.

Ved lanseringen laget man en enkelt som het "B.500 BY BVLGARI–MAI TROPPO" i fargen "imperial saffron", en slags oransje. Den blir auksjonert til Leonardo DiCaprio. En annen spesial er laget sammen med Giorgio Armani og kommer med fine dresser.

Spesialutgaven "3+1" har en liten bakdør som forenkler innstigning for venstrerattede 500e, så prisen ved lansering i Norge i februar 2021 forventes å bli 200 000 kroner.
## Referanser
Kiilto

**Kiilto Oy** er et finsk selskap grunnlagt i 1919 i Tampere (Tammerfors). I 2019 kjøpte selskapet opp det norske varemerket Antibac, og etablerte det norske datterselskapet Kiilto Clean AS for å videreføre dette varemerket. 

## Historie

### Finland
Det finske morselskapet ble etablert i 1919, og startet å produsere hårvann og skokrem. Noen år senere begynte selskapet å produsere lim, og på 1980-tallet begynte det også å fremstille rengjøringsprodukter. I 1987 ble det etablert en svensk filial, og per 2023 har Kiilto datterselskaper i ni land utenfor Finland.

### Norge
I 1922 begynte Vinmonopolet å fremstille ren alkohol, såkalt B-sprit (også kalt legesprit) til teknisk, medisinsk og vitenskapelig bruk. Spriten ble videreutviklet og forbedret gjennom årene med desinfeksjonsprodukter tilpasset ulik bruk, inklusiv hånddesinfeksjon. I 2001 etablerte Arcus (som noen år tidligere var blitt skilt ut fra Vinmonopolet) merkenavnet Antibac® som eget aksjeselskap. I 2019 ble Antibac AS kjøpt opp av det finske selskapet Kiilto, som etablerte det norske datterselskapet Kiilto Clean AS. 

## Referanser


## Eksterne lenker
* 
*Norsk nettsted for Kiilto
Fatemeh Rahbar

**Fatemeh Rahbar** (, *Fâtemeh Rahbar* (født 1964 i Teheran i Iran, død 7. mars 2020 i Teheran) var en iransk konservativ politiker som var valgt til medlem av det iranske parlament som representant fra valgdistriktet Tehran, Rey, Shemiranat og Eslamshahr.

Hun var nylig blitt valgt til dette vervet da hun gikk inn i koma den 5. mars 2020 med lungesykdommen COVID-19 som begynte å gjøre storutslag i Iran i februar samme år.

Fatemeh Rahbar døde 7. mars 2020 av komplikasjoner av sykdommen.

## Referanser


## Eksterne lenker
* Biografi
Move (The Mamas-sang)

**«Move»** er en gospel-popsang fra 2020 med den svensk-amerikanske gruppen The Mamas. Sangen ble første gang fremført 1. februar 2020 under delfinale 1 i svenske Melodifestivalen. Sangen kvalifiserte seg til finalen i Stockholm 7. mars 2020, og vant til slutt hele konkurransen. Med seieren skulle «Move» ha vært Sveriges bidrag i Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.

## Om sangen
Sangen er skrevet av Melanie Wehbe, Patrik Jean og Herman Gardarfve, og den ble skrevet til gospel-soul-gruppen The Mamas. Gruppen koret på «Too Late for Love» med John Lundvik, som vant Melodifestivalen 2019 og til slutt ble nummer fem i Eurovision Song Contest samme år.

I november 2019 offentliggjorde Sveriges Television at «Move» var blant de 28 låtene som var plukket ut til Melodifestivalen 2020. Sangen var det første bidraget på scenen i delfinale 1 i Linköping lørdag 1. februar 2020. Der vant den delfinalen og kvalifiserte seg til finalen i Friends Arena i Stockholm lørdag 7. mars. 

I finalen var sangen den tredje ut på scenen, og da juryavstemningen var over, lå den likt med Dotter og «Bulletproof». I telefonavstemningen fikk «Move» marginalt flest stemmer og vant til slutt Melodifestivalen med kun ett poeng over «Bulletproof». Med seieren ble «Move» Sveriges bidrag til Eurovision Song Contest. 

Sangen skulle ha deltatt i semifinale 1 i Rotterdam Ahoy i Nederland tirsdag 10. mai 2020. På grunn av koronavirusutbruddet i Europa vinteren 2020 så imidlertid EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19. Sangen fikk dermed aldri deltatt i konkurransen. 

## Listeplasseringer

## Referanser


## Eksterne lenker
*
Oderské vrchy

**Oderské vrchy** («Oderhøylandet») er et fjellområde i Tsjekkia, og en del av høylandet Nízký Jeseník, som igjen er del av fjellkjeden Sudetene (Øst-Sudetene). Høyeste punkt er Fidlův kopec på  moh. Elva Oder har sitt utspring fra Oderhøylandet.

Oderhøylandet har karakter av et platå, og klimaet er relativt kaldt og vindfullt. Vegetasjonen består stort sett av gran- og bøketrær.

Store deler av høylandet er militært område, og derfor avstengt for publikum. Det finnes derimot noen alpinanlegg, som f.eks. Potštát og Tošovice.

## Referanser


## Eksterne lenker
*
Ben & Tan

**Ben & Tan** er en dansk sangduo som består av Benjamin Rosenbohm og Tanne Balcells. Duoen møtte hverandre i 2019, da de begge deltok i danske *[[X Factor]]*. Året etter vant de Dansk Melodi Grand Prix med låten «Yes». Med seieren skulle de ha representert Danmark i Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.

## Bakgrunn
De to medlemmene Tanne Amanda Balcells og Benjamin Rosenbohm deltok begge i danske X Factor i 2019. Balcells endte på fjerdeplass som del av gruppen Echo, mens Rosenbohm til slutt nådde finalen, der han endte på andreplass. Etter konkurransen dannet de to duoen Ben & Tan og meldte seg på til Dansk Melodi Grand Prix i regi av Danmarks Radio (DR).

31. januar 2020 kunngjorde DR at Ben & Tan var en av de ti finalistene til konkurransen. Duoens bidrag, «Yes», er skrevet av Emil Lei, Jimmy Jansson og Linnea Deb. Låten ble sluppet samme dag. Under finalen i København lørdag 7. mars 2020 vant duoen konkurransen med 61 prosent av telefonstemmene i siste runde. Med seieren skulle Ben & Tan ha representert Danmark i Eurovision Song Contest 2020 i Rotterdam i Nederland. Duoen skulle delta i semifinale 2 torsdag 12. mai 2020. På grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen COVID-19.

## Referanser


## Eksterne lenker
* 
*
Paris–Nice 2020

**Paris–Nice 2020** var den 78. utgaven av sykkelrittet Paris–Nice og ble arrangert fra 8. til 15. mars 2020.

På grunn av koronavirusutbruddet trakk flere av WorldTour-lagene seg, og arrangøren inviterte derfor også Circus-Wanty Gobert og B&B Hotels-Vital Concept. I tillegg ble antall ryttere på hvert lag økt fra syv til åtte.

Den siste etappen ble avlyst.

Maximilian Schachmann vant sammenlagt.

## Lag

## Rute og etapper

### 1. etappe

### 2. etappe

### 3. etappe

### 4. etappe

### 5. etappe

### 6. etappe

### 7. etappe

### 8. etappe
Avlyst

## Resultater

## Referanser


## Eksterne lenker

* 
*
Aksel Kankaanranta

**Aksel Kankaanranta** (født 28. januar 1998 i Åbo i Finland) er en finsk sanger som ble kjent i hjemlandet i 2017, da han ble nummer to i den finske utgaven av *[[The Voice (TV-program)|The Voice]]*. Året etter fikk han en hit med raplåten «Jättiläinen», og i 2020 vant han den finske sangkonkurransen *[[Uuden Musiikin Kilpailu]]* med låten «Looking Back». Med seieren skulle Kankaanranta ha representert Finland i Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.

## Bakgrunn
Kankaanranta vokste opp i Åbo, i en musikalsk familie. Da han var seks år, begynte han med fiolinundervisning, men byttet til bass og gitar da han ble tenåring. Som barn ble han mobbet på skolen. På videregående skole begynte han å synge. «Da oppdaget jeg at jeg kan synge. Etter det har jeg ikke lukket munnen min», sa Kankaanranta i et intervju med avisen *[[Ilta-Sanomat]]* i 2017.

I 2017 meldte han seg på den finske utgaven av talentprogrammet *The Voice*. Han endte til slutt på en andreplass i konkurransen, og året etter fikk han en hit da han sang refrenget på raplåten «Jättiläinen» (*kjemper*) med rapperen Pyhimys. Låten toppet den finske hitlisten våren 2018.

I 2020 var han blant deltakerne i den finske sangkonkurransen *[[Uuden Musiikin Kilpailu]]*, Finlands versjon av Melodi Grand Prix. I finalen lørdag 7. mars 2020 vant han konkurransen med låten «Looking Back». Som vinner skulle han ha representert Finland i Eurovision Song Contest 2020 i Rotterdam i Nederland. Han skulle ha deltatt i semifinale 2 torsdag 14. mai 2020. På grunn av koronavirusutbruddet i Europa vinteren 2020 besluttet imidlertid EBU å avlyse konkurransen for å hindre spredning av koronaviruset SARS-CoV-2 og den medfølgende sykdommen COVID-19.
I 2021 deltok han på nytt i *Uuden Musiikin Kilpailu*.
Han omtaler seg selv som en sjenert person, som trives på scenen – der han kan vekke «dype følelser og reaksjoner i folk».

## Referanser


## Eksterne lenker
* 
* 
*
Teknisk gjeld

I programvareutvikling er **teknisk gjeld** fremtidige ekstrakostnader som følge av å velge lettvinte kortsiktige løsninger i stedet for å velge gode og langsiktige. Teknisk gjeld defineres gjerne som et gap mellom optimal teknisk løsning og nåværende lappverk system, slik at teknisk gjeld er alt det uferdige, unødvendig kompliserte, og utdaterte i løsningene våre som hindrer oss i å drifte, forvalte og videreutvikle så effektivt som vi burde være i stand til. 

I likhet med gjeld i penger, har teknisk gjeld ofte en tendens til å «forrente seg» slik at det blir mer og mer krevende å forbedre («nedbetale teknisk gjeld»).

Selv om begrepet oppstod innen programvareutvikling, er det også anvendbart til andre næringer. 

Begrepet ble introdusert av Ward Cunningham på 1990-tallet. 

## Typer
Ifølge en hyppig sitert typologi skapt av Martin Fowler, kan teknisk gjeld kategoriseres i fire typer. I denne modellen skilles det mellom teknisk gjeld som er resultat av bevisst, informert og gjennomtenkte valg, og teknisk gjeld som er uintendert. 

## Referanser
Another Code: Two Memories

***Another Code: Two Memories***, kjent i Nord-Amerika som ***Trace Memory***, er et hjernetrim-eventyrspill utviklet av Cing og utgitt av Nintendo til Nintendo DS. Det ble utgitt i Japan februar 2005, i Europa juni 2005 og i Nord-Amerika september 2005. En oppfølger, *[[Another Code: R]]*, ble utgitt til Wii i 2009.

*Another Code* handler om Ashley Mizuki Robbins, ei 13 år gammel jente, som drar til den fiktive øya Blood Edward Island for å lete etter sin far. Kort tid etter at Ashley og reisefølget går i land på øya, forsvinner vergen hennes og deretter skipperen som fraktet dem dit. Spillmekanikkene sentrerer om å løse gåter som Ashley kommer over når hun navigerer gjennom lokasjonene på øya. Spillet fikk hovedsakelig moderate til positive anmeldelser. Det fikk positiv kritikk for bruken av kontrollmetodene til Nintendo DS, historien og den håndtegnede grafiske stilen, men negativ kritikk for uoriginale gåter og den korte lengden på spillet.

## Referanser


## Eksterne lenker
* Offisiell europeisk nettside
* Offisielt japansk nettside (på japansk)
Nevralgi

**Nevralgi** (av gr. *neuron* = nerve + *algos* = smerte) er **nervesmerte** som (tilsynelatende) opptrer spontant eller anfallsvis i et begrenset område, som gjerne forsynes av en bestemt nerve eller nervestamme. Nevralgi er ikke en sykdom i seg selv, men et symptom på en sykdom som forårsaker irritasjon og smerter i nerven. Årsakene kan derfor være både tallrike og sammensatte, og i mange tilfeller kompliserte å avdekke og vanskelige å behandle. Blant årsakene finner man blant annet betennelser i nervene og trykk på nervene. Blant de mer kjente nevralgiene finner man lidelser som trigeminusnevralgi (TN) og isjias. Et annet eksempel er postherpetisk nevralgi, som er nervesmerter som kan oppstå etter helvetesild.

## Se også
* Nevropati

## Referanser
Elisa Silva

**Elisa Silva** (født 1999) er en portugisisk sanger fra øya Madeira. I 2020 vant hun den portugisiske sangkonkurransen *[[Festival da Canção]]* med sangen «Medo de sentir». Etter seieren skulle hun ha representert Portugal i Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.

## Bakgrunn
Silva ble født på Madeira og drev med musikk allerede som barn. Hun deltok i flere lokale musikkfestivaler, og ble inspirert av musikk fra 1960-, 1970- og 1980-årene – og da artister som The Beatles, Queen, Eagles og ABBA.

Som 17-åring begynte hun å studere jazz ved Conservatório da Madeira. Senere studerte hun musikk i hovedstaden Lisboa og signerte platekontrakt med Warner.

I 2020 var hun en av deltakerene i den portugisiske sangkonkurransen *[[Festival da Canção]]* i regi av kringkasteren RTP. Hun vant finalen lørdag 7. mars 2020 med låten «Medo de sentir» og skulle dermed ha representert Portugal i Eurovision Song Contest 2020 i Rotterdam i Nederland. Hun skulle ha deltatt i semifinale 2 torsdag 14. mai 2020 i Rotterdam Ahoy. På grunn av koronavirusutbruddet i Europa vinteren 2020 besluttet imidlertid EBU å avlyse konkurransen for å hindre spredning av koronaviruset SARS-CoV-2 og den medfølgende sykdommen COVID-19.

## Referanser


## Eksterne lenker
* 
* 
*
Yes (Ben & Tan-sang)

**«Yes»** (norsk oversettelse: *ja*) er en dansk folkpoplåt fra 2020 med duoen Ben & Tan. Den vant Dansk Melodi Grand Prix 2020 og skulle ha vært Danmarks bidrag til Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020. Sangen er skrevet av Emil Lei, Jimmy Jansson og Linnea Deb.

## Om sangen
Låten er komponert av Emil Lei, Jimmy Jansson og Linnea Deb – sistnevnte var en av låtskriverne bak Måns Zelmerlöws «Heroes», som vant Eurovision Song Contest 2015. Sangen fremføres av duoen Ben & Tan som ble dannet i 2019, etter at de to deltok i danske *X Factor*. 

Duoen kaller «Yes»  en folkpop-sang som «gir en deilig følelse av å løpe ned en bakke i 100 kilometer i timen og skrike, med en gitar i bakgrunnen». Videre sier duoen at sangen handler om å være åpen for kjærligheten og ikke avvise den, «bare fordi det ikke passer inn i livsplanene, eller fordi det kan komme til å gjøre vondt».

31. januar 2020 kunngjorde Danmarks Radio at «Yes» var blant bidragene til Dansk Melodi Grand Prix 2020. Samme dag ble låten utgitt for nedlastning og strømming sammen med de andre deltakerlåtene. Den ble senere re-utgitt som selvstendig singel 8. mars 2020.

### Eurovision Song Contest

Sangen var ett av ti bidrag som deltok i Dansk Melodi Grand Prix lørdag 7. mars 2020. Til slutt nådde den finalerunden og vant konkurransen med 61 prosent av telefonstemmene. Sangen ble dermed Danmarks bidrag i Eurovision Song Contest 2020 i Nederland, og «Yes» skulle delta i semifinale 2 torsdag 14. mai i Rotterdam Ahoy. På grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19.

## Referanser
Inga-Bodil Vetterlund

**Inga-Bodil Isabella Vetterlund** (født 30. januar 1914 i Stockholm i Sverige, død 14. september 1980 i Sverige) var en svensk skuespiller.

## Filmer (utvalg)
*1930 – *Charlotte Löwensköld*
*1934 – *[[Pettersson - Sverige]]*
*1936 – *[[Söder om landsvägen]]*
*1936 – *[[Stakkars millionærer]]* (Stackars miljonärer)
*1937 – *Familjen Andersson* 
*1938 – *Sol över Sverige*
*1940 – *Alle man på post*
*1941 – *Fransson den förskräcklige* 
*1942 – *Tre glada tokar*
*1942 – *Sexlingar*
*1943 – *[[Aktören]]*
*1944 – *[[Som folk flest]]* (Som folk är mest)
*1944 – *Sabotage*
*1944 – *[[Skyskraperen]]* (Gröna hissen) 
*1945 – *Trötte Teodor*
*1963 – *Sällskapslek*

## Referanser


## Eksterne lenker
*
Eivind Gleditsch

**Eivind Gleditsch** (født 24. mars 1885 i Mandal, død 28. juli 1943 i Oslo) var en norsk arkitekt. Han var bror til Ellen Gleditsch og Kristian Gleditsch.

## Utdannelse og virke
Gleditsch tok avgangseksamen fra Trondhjems Tekniske Læreanstalt 30. juni 1908. Han arbeidet deretter en periode som assistent på arkitektkontoret til Gustav Guldbrandsen.

I 1912 etablerte Gleditsch egen praksis, og fra 1913 var han lærer for bygningsklassen ved Statens håndverks- og kunstindustriskole (SHKS). Omtrent fra samme tid arbeidet han som jernbanearkitekt. Da hadde han allerede deltatt i flere arkitektkonkurranser om utforming av jernbanestasjoner. Gleditsch var dessuten tegnelærer ved Norsk Korrespondanseskole og utarbeidet kursopplegg for dem.

I sitt virke som arkitekt tegnet Gleditsch bygårder og villaer, hovedsakelig i nybarokk, men det er som jernbanearkitekt han har satt mest spor etter seg, skjønt et par av stasjonsbygningene er revet. Gleditsch involverte seg også i spørsmålet om jernbanens trasé gjennom Oslo.

Gleditsch er gravlagt på Ullern kirkegård i Oslo.

## Verker i utvalg
*Årstallet angir ferdigstillelsen hvis ikke annet er oppgitt.*
* 1913: Stasjonsmesterbolig ved Bjørgeseter stasjon – sammen med Gudmund Hoel
* 1913: Enkle vokterboliger ved Nordagutu stasjon – dels sammen med Gudmund Hoel
* 1913: Detaljer på Ådalsbruk stasjon
* 1913: Detaljer på Charlottenlund stasjon – sammen med Gudmund Hoel
* 1916: 2 vokterboliger ved Øysteinstul stasjon på Sørlandsbanen (tegnet 1913, oppført 1916; nr.1 er fredet)
* I forbindelse med utvidelsen og elektrifiseringen av Drammenbanen: 
** 1916: Ny bygning og plattformhus ved Skøyen stasjon
** 1917: Skarpsno stasjon (senere revet)
** 1918: ny bygning ved Bestun stasjon
** 1919: ny stasjonsbygning ved Blommenholm stasjon
* ca. 1917: Stasjoner på Bratsbergbanen – sammen med Gudmund Hoel:
** Tinnegrend stoppested (brant 2012)
** Dalsvatn stoppested
** Valebø stasjon
** Nisterud stasjon
** Hoppestad stoppested
** Borgestad stasjon
* 1920: Murvilla i Schiøtts vei 8 på Bygdøy, for M.O. Schøyen
* ca. 1920–1923: Stasjoner på Nordlandsbanen mellom Sunnan og Grong (tatt i bruk noe senere)
** Stod stasjon (revet 1989)
** Valøy stasjon
** Jørstad stasjon
* ca. 1920: Tilbygg på Kiellands dropsfabrikk (revet og erstattet med nytt bygg 1938–39)
* 1921: Bygdøy allé 26, Oslo
* ca. 1923: Transformatorstasjoner ved Katterat og Narvik stasjon (sammen med Gudmund Hoel) til Ofotbanens elektrifisering i 1923
* 1926: Innredning av lokaler for «De døves forening», Nordstrand i Oslo
* 1930: Murvilla i Drammensveien 82, Oslo, oppført for J.B. Bakke (nå Venezuelas og Kroatias ambassader)

## Litteratur
* Norges statsbaner Arkitektkontoret ca. 1850–1913 (Riksarkivet, 1996)
* 
* 

## Referanser
Victor Bessière

**Victor Bessière** (født 21. februar 2002) er en fransk alpinist, som representerer klubben Ski Club Le Grand-Bornand.

## Idrettskarriere
### Sesongen 2018/19
Bessière deltok i sitt første FIS-renn i november 2018. Han deltok i det franske mesterskapet i alpint, og kom der på 39.-plass i storslalåm, 34.-plass i utfor, 39.-plass i kombinasjonen og 52.-plass i super-G. I det franske juniormesterskapet kom han på 15.-plass i super-G, 14.-plass i utfor og 4.-plass i slalåm. I det franske mesterskapet i april kom han på 14.-plass i kombinasjonen og 28.-plass i super-G. 

### Sesongen 2019/20
Han deltok i Alpint under Vinter-OL for ungdom 2020. Hans beste plassering ble fjerdeplass i super-G, der Adam Hofstedt fra Sverige vant. I den påfølgende kombinasjonen endte han på sjetteplass, og han kom på 12.-plass i storslalåm. Han kjørte ut i slalåmrennet.

## Referanser


## Eksterne lenker
* 
*  Profil hos Vinter-OL for ungdom 2020
Elsie Albiin

**Elsie Albiin** (født 17. desember 1921 i Helsingborg i Sverige, død 3. april 2009 i Virum i Danmark) var en svensk skuespiller.

## Filmer (utvalg)
*1942 – *Lyckan kommer*
*1943 – *Sonja*
*1943 – *Kvinnor i fångenskap*
*1944 – *[[Excellensen]]* 
*1944 – *En dag skall gry*
*1945 – *[[Frem for lille Märta]]* (Fram för lilla Märta)
*1946 – *Harald Handfaste* 
*1946 – *[[Klockorna i Gamla Sta'n]]*
*1947 – *Det kom en gäst*
*1952 – *Han glömde henne aldrig*
*1953 – *Intimate Relations*
*1957 – *Hidden Fear*

## Referanser


## Eksterne lenker
*
David Kubeš

**David Kubeš** (født 2002) er en tsjekkisk alpinist, som representerer klubben TJ Tesla Pardubice.

## Idrettskarriere
### Sesongen 2018/19
Kubeš deltok i sitt første FIS-renn i august 2018, i Argentina. Han deltok i Arnold Lynn World Cup i Italia i januar, og kom der på 15.- og 20.-plass i super-G. I det tsjekkiske mesterskapet i alpint kom han på 16.-plass i utfor, 8.-plass i super-G og 13.-plass i kombinasjonen. I februar deltok han i Vinter-EYOF 2019, og kom der på 16.-plass i storslalåm, men han kjørte ut i slalåmrennet. Han deltok også i Junior-VM i alpint 2019, og kom der på 55.-plass i utfor, men kjørte ut i super-G.

Han deltok i det slovakiske mesterskapet i alpint i mars, og kom der på 16.-plass i slalåm og storslalåm. I det tsjekkiske mesterskapet del 2 i mars deltok han i storslalåm, men kjørte ut.

### Sesongen 2019/20
Han deltok i Alpint under Vinter-OL for ungdom 2020. Hans beste plassering ble fjerdeplass i super-G, der Adam Hofstedt fra Sverige vant. I den påfølgende kombinasjonen endte han på 13.-plass, og han kom på 13.-plass i storslalåm og 19.-plass i slalåm.

## Referanser


## Eksterne lenker
* 
*  Profil hos Vinter-OL for ungdom 2020
Podyvotje

**Podyvotje** er en russisk landsby i Brjansk oblast, nær grensen til Ukraina. Stedet er hjemplassen til langrennsløperen Aleksandr Bolsjunov.

## Referanser
Looking Back

**«Looking Back»** (norsk oversettelse: *ser seg tilbake*) er en popballade fra 2020 som fremføres av den finske sangeren Aksel Kankaanranta. Sangen vant den finske sangkonkurransen *[[Uuden Musiikin Kilpailu]]* 7. mars 2020 og skulle ha vært Finlands bidrag til Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.

## Om sangen
Låten er skrevet av Joonas Angeria, Whitney Phillips, Connor McDonough, Riley McDonough og Toby McDonough og handler om kjærlighet og en følelse av utilstrekkelighet. Den handler også om å feire livet, som da en var ung og bare ville bli voksen – men så blir en voksen og innser at ungdommen er over. Låtskriver Joonas Angeria sier om teksten: «Å leve i nuet er virkelig viktig».

Den finske kringkasteren Yle kunngjorde i januar 2020 at «Looking Back» var en av seks deltakerlåter i den finske sangkonkurransen *[[Uuden Musiikin Kilpailu]]* 7. mars 2020 i Tammerfors. Den vant juryavstemningen og ble nummer to i telefonavstemningen, men vant konkurransen sammenlagt. Med seieren skulle «Looking Back» ha vært Finlands bidrag til Eurovision Song Contest 2020.

### Eurovision Song Contest
I januar 2020 ble Finland trukket til å delta i semifinale 2 av Eurovision Song Contest. Semifinalen skulle ha vært avholdt i Rotterdam Ahoy i Nederland torsdag 14. mai. På grunn av koronavirusutbruddet i Europa vinteren 2020 besluttet imidlertid EBU å avlyse konkurransen for å hindre spredning av koronaviruset SARS-CoV-2 og den medfølgende sykdommen COVID-19. Sangen fikk dermed aldri deltatt i konkurransen.

## Referanser
Medo de sentir

**«Medo de sentir»** (norsk oversettelse: *redd for å føle*) er en portugisisk popballade fra 2020 som fremføres av sangeren Elisa Silva. Den er komponert av Marta Carvalho og vant Festival da Canção 2020. Som vinner av festivalen skulle «Medo de sentir» ha vært Portugals bidrag i Eurovision Song Contest 2020. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.

## Eurovision Song Contest

Sangen skulle ha vært Portugals bidrag i Eurovision Song Contest 2020, etter at Elisa Silva vant den portugisiske sangkonkurransen *Festival da Canção 2020* lørdag 7. mars 2020. Konkurransen er Portugals svar på Melodi Grand Prix, og vinneren får representere landet i Eurovision Song Contest. 

Sangen var trukket til å delta i semifinale 2 som skulle ha vært avholdt torsdag 14. mai 2020 i Rotterdam Ahoy i Nederland. På grunn av koronavirusutbruddet i Europa vinteren 2020 besluttet imidlertid EBU å avlyse konkurransen for å hindre spredning av koronaviruset SARS-CoV-2 og den medfølgende sykdommen COVID-19. Sangen fikk dermed aldri deltatt i konkurransen.

## Referanser
SARSr-CoV

* se inndeling!

**Severe acute respiratory syndrome-related coronavirus**, som regel forkortet til **SARSr-CoV**, er et virus med korona i gruppen RNA-virus av typen ssRNA(+)). SARS-CoV inngår som eneste art i underslekten ***Sarbecovirus***, som er ei monotypisk delgruppe i slekten *[[Betacoronavirus]]* i familien Coronaviridae.

SARS-CoV kan forårsake lungesykdommen sars. SARS-CoV-1 forårsaket en global epidemi i 2002–2003, mens SARS-CoV-2 forårsaket den pågående koronapandemien fra sent i 2019.

## Inndeling
Inndelingen følger Catalogue of Life Checklist versjon 2022-06-23 og International Committee on Taxonomy of Viruses (ICTV). SARSr-CoV deles videre inn i stammer, men ICTV angir ikke offisielle gyldige nivåer under arten.

* Virus (urangert takson)
** Riboviria (overrike)
*** Orthornavirae (rike)
**** Pisuviricota (rekke)
***** Pisoniviricetes (klasse)
****** Nidovirales (orden)
******* Cornidovirineae (underorden)
******** Coronaviridae (familie)
********* Orthocoronavirinae (underfamilie)
********** *[[Betacoronavirus]]* (slekt)
*********** *[[SARSr-CoV|Sarbecovirus]]* (monotypisk) (underslekt)
************ Severe acute respiratory syndrome-related coronavirus (SARSr-CoV) (art)
************* Severe acute respiratory syndrome coronavirus 1 (SARS-CoV-1)
************* Severe acute respiratory syndrome coronavirus 2 (SARS-CoV-2)
************* Bat SARS-like coronavirus WIV1
************* Bat coronavirus RaTG13

## Se også
* MERS-CoV

## Referanser




## Eksterne lenker
*
Postherpetisk nevralgi

**Postherpetisk nevralgi** (PHN) er en vedvarende nevropatisk smerte som kan oppstå etter helvetesild (herpes zoster). I de fleste tilfeller går helvetesild over av seg selv, i løpet av noen uker, men hos noen kan smertene vedvare i måneder og, i sjeldne tilfeller, mange år, selv om utslettet har forsvunnet. Det er denne tilstanden som kalles postherpetisk nevralgi. Det er vanlig at cirka 10 % av de som opplever helvetesild ender i postherpetisk nevralgi. 

Per definisjon er PHN ei dermatom nervesmerte som vedvarer i 90 dager eller mer, etter at et utbrudd av helvetesild har invadert det samme området. Det hevdes at postherpetisk nevralgi gir enn brennende følelse, som om man skulle lagt hånda direkte på ei varm komfyrplate. Tilstanden kan imidlertid også komme til uttrykk som støtlignende smerter og uttalt overfølsomhet med mer. Tilstanden kan blant annet behandles med chiliplaster (capsaicin) og andre smertelindrende medisiner.

## Referanser
Kareena Kapoor Khan

**Kareena Kapoor Khan** (født 21. september 1980 i Mumbai) er en indisk skuespillerinne. Hun er datter av Randhir Kapoor og søster til skuespillerinnen Karisma Kapoor. Hun er gift med skuespilleren Saif Ali Khan. Hun er av afghansk (pashtun) avstamming på farssiden.

## Referanser


## Eksterne lenker
* 
*
Kommunestyrevalg i Gjøvik

**Kommunestyrevalg i Gjøvik** er en oversikt over kommunestyrevalg avholdt i Gjøvik kommune i Innlandet. Gjøvik ligger på Toten.

## Kommunestyrevalget 2023

## Kommunestyrevalget 2019

## Kommunestyrevalget 2015

## Kommunestyrevalget 2011

## Referanser
Roosarna

**Roosarna** var et svensk danseband. Bandet ble dannet i 1969 i Vallsta i Sverige.

## Diskografi
### Album
* Vi hörs - 1975
* Jag tror att jag är fast för dej - 1984
* I kväll är det party - 1985
* Livet är nu - 1988
* På lugnare vatten - 1990
* En enda gång - 1992
* Vet du vad jag vet? - 1994
* Hem till Norden - 1996
* Ett hus med många rum - 1997
* Dagar som kommer och går - 1999
* Nu börjar livet - 2001
* Vad livet har att ge - 2005

## Referanser


## Eksterne lenker
*
Schönberg (Taunus)

**Schönberg** er en delbydel (tysk: Ortsteil) i byen Kronberg im Taunus i Hochtaunuskreis i Hessen.

Oppføringen av Schloss Friedrichshof i Kronberg, som enkesete for keiserinne Victoria av Tyskland, var gunstig for utviklingen av Schönberg. Velstående familier i Frankfurt am Main bygget store sommervillaer i Schönberg, infrastrukturen ble forbedret og det ble bygget en ny skole.

Forfatteren Ricarda Huch døde i Schönberg.

## Referanser
Ricarda Huch

**Ricarda Huch** (født 18. juli 1864 i Braunschweig, død 17. november 1947 i Schönberg) var en tysk forfatter og historiker. Hun var blant de første tyske kvinner som tok doktorgrad i historie. I 1933 meldte hun seg ut av Preussische Akademie der Künste, og viste forøvrig en kompromissløs holdning i rasespørsmål. Betydningen av hennes litterære produksjon var blant annet bidraget til frigjøringen av kvinner i samtiden til likeberettiget skapende virksomhet.

## Liv og virke
Ricarda Huch ble født av inn i en velstående kjøpmannsfamilie. Etter andre ekteskap med fetteren og svogeren Richard Huch flyttet hun i 1887 til Zürich, der hun studerte historie. Hok doktorgraden i historie i 1892, som en av de første tyske kvinner. Huch arbeidet som bibliotekar og som lærer i historie og tysk, ved Höhere Tochterschule (høyere datterskole) i Zürich. Hun begynte på dette tidspunktet også sin forfattervirksomhet.

Hennes tidlige forfatterskap i Zurich fremstilte selvopplevde følelser. I Trieste, Wien og München der hun bodde fra 1910, skrev hun mer i nyromantisk stil (*Vita somnium breve*, 1903). Deretter konsentrerte hun seg i økende grad om historiske temaer. Huch nådde sitt kunstneriske høydepunkt med verket *Der große Krieg in Deutschland* (3 bind, 1912–14) som handlet om tredveårskrigen.

Fra 1916 til 1918 bodde hun i Aeschi bei Spiez og i Bern. Hun hadde sin kanskje beste produksjon under pseudonymet Richard Hugo. Fra 1927 bodde hun i Berlin, Freiburg og fra 1936 til 1946 under vanskelige politiske forhold i Jena. Huch trådte ut av Preussische Akademie der Künste i 1933, og viste en kompromissløs holdning i rasespørsmål.

## Referanser


## Eksterne lenker
* 
*
Urevatn (andre betydninger)

**Urevatnet** er navn på flere innsjøer i Norge, med litt varierende skrivemåter. Navnet kan vise til

* Store Urevatn, innsjø i Bykle kommune, 13,27 km²
* Urevatn, innsjø i Vinje kommune, 1,55 km²
* Urdevatnet (Bykle), innsjø i Bykle kommune, 1,52 km²
* Urdevannet (Aremark), innsjø i Aremark kommune i Norge og Dals-Ed kommune i Sverige, 1,27 km²
* Store Urevatnet, innsjø i Ullensvang og Vinje kommuner, 1,01 km²
* Søre Urdevatnet, innsjø i Ringerike kommune, 0,18 km²
* Nordre Urdevatnet, innsjø i Ringerike kommune, 0,05 km²
Tormod Høgåsen

**Tormod Hallstein Høgåsen** (født 21. august 1937) er en norsk fysiker.

Høgåsen har arbeidet mye med teorien for strukturen til elementærpartiklene og kreftene som virker mellom dem. Han har også gjennomført eksperimentelle undersøkinger med mössbauereffekten og sonoluminescens.

Han tok dr.techn. i 1964. Han var forsker ved blant annet Universitetet i Paris, ved CERN og ved State University of New York. Han ble dosent ved Universitetet i Oslo i 1969, og professor der i 1984. 

## Kilder
*
Norgesmesterskapet i boksing 2020

**Norgesmesterskapet i boksing 2020** ble arrangert 6.–8. mars i Frimurerlosjen i Trondheim. Arrangør var Bokseklubben av 1930.

Kongepokalene ble vunnet av Don Emini og Camilla Johansen. Forbundspokalene ble vunnet av Vilandas Valciukas og Julie Grini Holthe. 
Beste klubb for kvinner ble IF Ørnulf. Beste klubb for menn ble IF Ørnulf og Raufoss BK (delt).

## Medaljevinnere kvinner

## Medaljevinnere menn

## Kilder
* Norgesmesterskapet for Seniorboksere 6.-8. mars 2020 i Trondheim
Sissel Volan

**Sissel Margrethe Volan** (født 18. juni 1944, død 18. september 2018 i Asker) var en norsk bistandsarbeider som arbeidet med kvinne- og likestillingsspørsmål og utvikling av utdanningssektoren i utviklingsland. Hun var ansatt i Norad, FN og var fra 1997 leder for Organisasjonen for utdanning i Afrika (ADEA), et nettverk opprettet av Verdensbanken.

## Karriere

Volan var utdannet lærer og arbeidet først som lærer i ungdomsskolen i Oslo før hun var skolesekretær i FN-sambandet 1972–1975. Fra 1983 var hun ansatt i Norad, der hun arbeidet med kvinne- og likestillingsspørsmål. Hun arbeidet også for UNICEF i Genève og i Zambia, Kenya, Tanzania og Pakistan. Hun ble i 1997 leder for Organisasjonen for utdanning i Afrika (ADEA), et nettverk etablert av Verdensbanken.

Hun tok i 2003 doktorgrad om skolereform i Zambia. Hun var fra 1981 nestleder i styret for den norske nasjonalkommisjonen for UNESCO. Hun var også landsstyremedlem i Norsk Kvinnesaksforening i en årrekke.

Hun var gift med spesialrådgiver i Utenriksdepartementet Erik Berg.

## Bibliografi
*

## Referanser
Tor Nørretranders

**Tor Nørretranders** (født 20. juni 1955 i København) er en dansk populærvitenskapelig forfatter og vitenskapsjournalist.

I 2003 ble han tilsatt som adjungert professor på Handelshøyskolen i København ved Institutt for ledelse, politikk og filosofi.

## Bibliografi
* *Om kapitalistisk naturvidenskab* (1976), Modtryk
* *Det udelelige* (1985), Gyldendal
* *Mærk verden* (1991), Gyldendal
:: på norsk:
:: (1991) * Merk verden* oversatt av Knut Johansen (J.W. Cappelens Forlag)
* *Verden vokser* (1994), Aschehoug
* *Person på en planet* (1995), Aschehoug 
* *Stedet som ikke er* (1997), Aschehoug.
* *Frem i tiden*, situationen set fra kosmos.* ([[1999]]) Tiderne Skifter
* *Det generøse menneske*, en naturhistorie om at umage giver mage.* (2002) People's Press
:: på norsk:
:: (2004) * Det generøse menneske. En naturhistorie om at umake gir make* oversatt av Knut Johansen ( Aschehoug)
* *At tro på at tro*, menneskesyn med mere (2003), Anis
* *Menneskeføde*, vejviser ud af en overvægtig verden (2005), Tiderne Skifter
* *Einstein, Einstein* (2005), Politikens Forlag
* *Civilisation 2.0*, 2007, Thaning & Appel, ISBN 978-87-413-6534-3
* *Børnespørgehjørne*, 2007, Thaning & Appel
* *Glæd dig*, 2007, TV2 Forlag
* *Grønt lys*, 2008, Verve Books
* *Børnespørgehjørne 2*, 2008, Thaning & Appel
* *Vild verden*, 2010, Tiderne Skifter
* *Fælledskab*, 2011, Samsø Energiakademi
* *Afskaf affald*, 2012, RenoSam
* *Vær nær*, 2013, Forlaget Tor.dk
* *Se frem*, 2017, People's Press

## Referanser


## Eksterne lenker
* 
* 
*  Forfatterens blogg
Tiziano Gravier

**Tiziano Gravier** (født 12. mars 2002) er en argentinsk alpinist, som representerer klubben CAS. Han trenes av Pierre Gaidet.

## Idrettskarriere
### Sesongen 2018/19
Gravier deltok i sitt første FIS-renn i juli 2018, i Chile, der han kom på niendeplass i storslalåm, og han vant sitt første FIS-renn den 1. august, da han vant slalåm i La Parva i Chile. Han deltok i kontinentalcupen Søramerikacupen i alpint 2018, og fikk der en 12.-plass i storslalåm som beste enkeltplassering, og han endte på 87.-plass sammenlagt med 33 poeng, og han kom på 41.-plass i storslalåmcupen.

I det argentinske mesterskapet i alpint 2019 kom han på 14.-plass i storslalåm, men kjørte ut i slalåmrennet. Han deltok i Junior-VM i alpint 2019, og kom der på 58.-plass i storslalåm.

### Sesongen 2019/20
Han fikk flere topp 10-plasseringer i Søramerikacupen i alpint 2019, med femteplass i utfor i Chile i oktober som beste enkeltresultat. Han endte på niendeplass totalt, med 351 poeng. I det argentinske mesterskapet i alpint 2019 i august kom han på 19.-plass i slalåm og 26.-plass i storslalåm.

Den 7. september vant han sitt andre FIS-renn, med seier i slalåm i Cerro Bayo i Argentina. Han deltok i Alpint under Vinter-OL for ungdom 2020. Hans beste plassering ble sjuendeplass i super-G, der Adam Hofstedt fra Sverige vant. I det påfølgende kombinasjonsrennet i slalåm kjørte han ut. Han kom på 15.-plass i slalåm og 19.-plass i storslalåm. I parallellslalåm for mikslag kjørte han sammen med Sofia Saint Antonin, og ble slått ut i åttendedelsfinalen mot USA. De endte dermed på ellevteplass.

## Referanser


## Eksterne lenker
* 
*  Profil hos Vinter-OL for ungdom 2020
Olaf Due

**Olaf Christian Due** (1863–1947) var en norsk arkitekt. Han var sønn av arkitekt Paul Due og bror til arkitekt Paul Armin Due.

Due arbeidet i 1887 ved den statlige Baudeputation i Hamburg og hadde senere egen arkitektpraksis i Kristiania. Han var i en årrekke forretningsfører og arkitekt for Petersborgkompaniet, som stod for oppførelsen av  Victoria terrasse. Her samarbeidet han som arkitekt med faren og Bernhard Steckmest, som hadde oppdraget med å tegne leiegårdene i Kronprinsens gate 6–10 (den delen av Midtkvartalet som vender mot nevnte gate). Av andre kjente verker fra Dues hånd kan nevnes en villa i Thomas Heftyes gate 18 som ble oppført for Gustaf Aspelin i 1896.

## Referanser


## Eksterne lenker
* Olaf Due i Norsk kunstnerleksikon